অসম ৰাইফলছ আৰু মিজোৰাম আৰক্ষীৰ এক যুটীয়া অভিযানত শুকুৰবাৰে ম্যানমাৰ সীমান্তৰ কাষৰীয়া চম্ফাই জিলাত ১৬৭.৮৬ কোটি টকা মূল্যৰ বৃহৎ পৰিমাণৰ মেথাম্ফেটামিন টেবলেট জব্দ হয়।
এগৰাকী শীৰ্ষ আৰক্ষী বিষয়াই জানিবলৈ দিয়া মতে জিলাখনৰ মেলবুক নামৰ এখন গাঁৱত অসম ৰাইফলছৰ চেৰছিপ বেটেলিয়ন আৰু ৰাজ্যিক আৰক্ষীয়ে নিৰ্দিষ্ট তথ্যৰ আধাৰত এক অভিযান আৰম্ভ কৰে।
এই যুটীয়া অভিযানৰ সময়ত এগৰাকী মহিলা সৰবৰাহকাৰীৰ পৰা ৫৫.৮০ কিলোগ্ৰাম মেথাম্ফেটামিন টেবলেট জব্দ কৰা হয়।
অভিযানকাৰী দলটোৱে লাভ কৰা তথ্যৰ আধাৰত গাওঁখনত এখন বাহন আটক কৰি বৃহৎ পৰিমাণৰ ড্ৰাগছখিনি উদ্ধাৰ কৰে।
মুঠ ১৬৭.৮৬ কোটি টকা মূল্যৰ এই নিষিদ্ধ দ্ৰব্যখিনি বাহনখনৰ বিভিন্ন কম্পাৰ্টমেণ্টত লুকুৱাই অনা হৈছিল বুলি বিষয়াগৰাকীয়ে লগতে কয়।
বিষয়াগৰাকীয়ে লগতে উল্লেখ কৰা মতে মিজোৰামত বৰ্তমানলৈকে হোৱা অভিযানৰ ভিতৰত এইবাৰেই আটাইতকৈ বৃহৎ পৰিমাণৰ ড্ৰাগছ উদ্ধাৰ হৈছে।
যোৱা তিনি বছৰত অসম ৰাইফলছে ৰাজ্যখনত ২০০ কোটি টকাৰ অধিক মূল্যৰ ড্ৰাগছ জব্দ কৰিছে বুলি বিষয়াগৰাকীয়ে লগতে কয়।
উবাচ আহমেদ ছিদ্দিকী! মুছলমান মহিলাক নিৰ্বাচনৰ টিকট দিয়াসকল ইছলাম বিৰোধী!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
